
Sarrera 

Oinez hasi 
aurreko pausuak 

Joxemi Zumalabe Fundazioak, azken urteotan 
Euskal Herrian zehar prozesu parte hartzaile 
ugaritan bide-lagun eta laguntzaile gisa egindako 
bidean, pausu bat aurrera egin eta herri mugi- 
menduetatik eta herri mugimenduentzat 
formazio politikorako egitasmo bat sortzearen 
ideia garatu zuen duela urte pare bat. 

Ilusio eta zalantza handiekin, urte beteko ezta- 
baida, jardunaldi eta bilera mordoxka baten 
ostean, Bor Bor (K) Herri Jakintzen Laborategia 
izeneko proiektua sortu zen. Eta proposamen 
honen ikastaroaren lehen esperientzia, 2015eko 
iraila eta 2016ko ekainean burututako prozesuan 
gorpuztu zen. 

Azpimarragarria da egitasmoa sentitu eta pen- 
tsatzeko hartutako denbora eta espazioaren 
diseinua eta garapena, baita sorrera momentua 
ere, izan ere, garrantzitsuak izan ziren oso berau 
martxan jartzerako orduan. 

Abiapuntu moduan, kolektibo ugari eta ezber- 
dinen esperientzia, bizipen eta ikasketetara 
gerturatu zen 1 , Euskal Herrian zehar dimentsio 
askotako formazio prozesuetan lanean dabilen 
jende eta kolektiboekin batera. Gero, hilabete 
batzuen ondoren, proiektuaren behin behineko 
zirriborroa aurkeztu zitzaien herrialde ezberdi- 


1 Bizkaiko Urtxintxa Eskola, Udako Euskal Unibertsitatea 
(UEU), EHNE Bizkaia, Ipar Hegoa, Robles Arangiz, Emagin eta 
Ipes, izan dira “zazpikote” izenaz ezagutzen ditugun kolektiboak. 
Eurekin egindako batzarretan, proiektua diseinatzeko beharrezko 
izan ziren desioak eta beharrak identifikatu genituen. “Formazio 
politikorako esperientziak herri mugimenduetan” izeneko txoste- 
nean dago jasoa elkarlanean egindako prozesu hau: http://pub- 
licaciones.hegoa.ehu.es/ assets/pdf2s/343/Formazio_politiko- 
rako_esperientziak.pdf? 1461661291 

netako kolektiboei 2 . Honek, ekimenaren ingu- 
ruko ekarpen eta proposamenak jasotzea ahal- 
bidetu zuen, gerora, proiektuaren ardatz batzuk 
birdefinitzea ekarri zutenak. Presarik gabe baina 
gelditu barik, su txikian egosi ziren ikastaroaren 
gaitegia, formatua, parte hartzaileak... Eta hauek 
denak, 2015eko otsailean Donostian burutu ziren 
“Lapikoa Sutan daPjardunaldietan aurkeztu ziren. 

Egindako bidea baldintza izan da ondoren 
aurkezten diren puntuak zehazterako orduan. 


Zer da Bor Bor (K) 
ikastaroa? 

Elkar ezagutza, topaleku eta herri esperientzien 
sozializazio gune eta une bat proposatzen du Bor 
Bor (K)k. Formazio prozesu integralarenbitartez, 
parte hartzailea, intersekzionala eta berritzailea 
bere horretan, herri mugimenduetatik eta herri 
mugimenduentzat sortutako ezagutza askatzai- 
leen eraikuntza kolektiboan datza. 

Ardatz pedagogiko gisa, batetik herri 
hezkuntza/pedagogia askatzailea hartzen du 
kontutan, Herri Mugimendua 3 * * 6 delarik prozesu- 
aren protagonista; eta bestetik, intersekzionali- 
tateen ikuspegia, hots, zapalkuntza anitzei aurre 
egiteko, hierarkia eta fragmentazioaren logika 
gainditzea. Ikastaroaren helburu zehatz hauek 
ditu, besteak beste: 

• Borroka ugariak aitortzea, ikasketa eta 
aliantza berrien espazio-sarea osatze aldera. 

• Beste praktika pedagogiko askatzaileak 
berreratzea, mugimenduetatik eta mugi- 
menduentzat. 


2 2014ko urrian, bost bilera egin genituen eta 200 eragile baino 
gehiagorekin kontrastatu genuen behin behineko zirriborroa eta 
gaitegia. 

3 Ez da erraza izan profil ordezkagarriak baina anitzak topatzea. 
Azkenean, gogoa eta konpromisoa erakutsi duten kide eta eragileei 

eman zitzaien lehentasuna, esparru sozial eta herritarrean ari diren 

ekintzaileei. 

• Nolakotasunari garrantzia emango dion 
formazio proiektu bat eratzea, prozesuak 
eta metodologiak zainduko dituena. 

Aipatu behar da 2014an burutu zen diagnos- 
tikoan argi gelditu zen bezala, egitasmo honen- 
tzat herri jakintza eta pentsamendua euskaraz 
sortzea oso garrantzitsua izango dela ere, ipar 
dugun jendartearen praktika aurre-figuratiboa 
gisa hain zuzen ere. 

Azkenik, herri sektore ezberdinak gogoeta-ma- 
hai berdinen bueltan elkar batzeko bokazioa duen 
proiektua izanik, agenda politikoetan zentroan 
egon ohi ez diren mugimenduei horrelako 
topaguneetan parte hartzeko ezartzen zaizkien 
zailtasun eta mugek suposatzen duten erronkaz 
kontziente da. Hortaz, guztiontzako lekua erai- 
kiko duen formatu, espazio eta denbora anitzez 
osatutako proiektua du ipar. Formazio poli- 
tikoaren gako nagusietako bat begirada anitzen 
elkar gurutzaketan dagoela argi baitu. 









Sarrera 


Formatua 
eta maiztasuna 

2015-2016ko lehen edizioa bost aurrez-aurreko 
saiotan garatu zen Euskal Herriko lurralde 
ezberdinetan. Saio hauek ostiraletik igandera 
bitartean egin ziren. Ikastaroaren planteamendu 
mugikorrak (itineranteak, ibiltariak), askotan 
ekintzak hirietan zentralizatzeko dagoen joera 
saihestu eta euskal lurraldean dauden herrietara 
gerturatzeari erantzuten dio 4 . 

Asteburu bakoitzean hausnarketa ideologikoa 
eta bizikidetzari lotutako dimentsio ezberdinak 
lantzeko (denak maila berean garrantzitsuak) 
momentu formalak, informalak, harremanak 
zaintzekoak zein ondo pasatzekoak uztartu 
ziren. 


4 Saioak burutu dira: Garaion-Otaza (Araba), Arrate (Gipuz- 
koa), Aretxabaleta (Gipuzkoa), Errezil (Gipuzkoa) y Gernika (Biz- 
kaia). 


Lehen saioaren helburua elkar ezagutu eta 
prozesua antolatzea izan zen. Ikastaroak funtzio- 
natzeko beharrezkoak diren kideen inplikazio 
pertsonal eta kolektiboa sustatuz, lan zehatzak 
eta ardurak banatu eta txandakako lan taldeen 
antolaketa jarri zen martxan. 

Itxiera saioan prozesuaren ibilbidearen eba- 
luazioa eta bizi izandakoaren berreraikuntza 
egin zen, berau politizatu eta hausnarketak 
ateraz, sistematizazio honetarako zein etorki- 
zuneko ikastaroetarako baliagarri izango diren 
elementu eta ondorio nagusiak antolatuz. 

Tartean izandako saioetan garatu zen gaitegia 
ordea. Dimentsio ugaritatik eta modu ezber- 
dinetan joan zen gaitegiko edukiak lantzen eta 
sakontzen. Aurrez aurreko saio hauez gain, 
moddle plataforma digitalaren bitartez maila 
pertsonal eta kolektiboan gaitegiko materialak 
eta baliabideak paraleloki landu ziren ere. 

Metodologia 

Nola edo nolakotasuna garrantzitsua dela 
diogunean, prozesuak emaitzak bezain garrantzi- 
tsuak direlako da: Bor Bor (K)aren abiapuntua 
metodologia politika dela da. 

Proiektu honen metodologiaren ezauga- 
rrien artean, bere izaera dinamikoa azpima- 
rratu daiteke, horizontala eta parte hartzailea, 
hasieratik bukaeraraino: prozesu erakoa txiki- 
tik gehiagora doalako, helburu handirik gabe, 
pausu erreal eta posibleak emanez; kritikoa eta 
askatzailea, pentsatzeko, izendatzeko eta egiteko 
forma berriak arakatzen dituelako, behar kolek- 
tiboen beharrei erantzunez, eraldaketa sozialaren 
markoan; aurre-figuratiboa, prozesu kolektibo 
gisa hemen eta orain hastea eta beste eskena- 
toki, praktika, sentitze eta harremanak izateko 
forma batzuk aurreratzeko aukera eskaintzen 
duelako; sortzailea eta berritzailea, erregistro eta 
lengoaia ugari darabiltzalako; hitzak, isiltasunak, 
gorputza, mugimendua, jolasa, jaia, maila artis- 
tikoa: intersekzionala, zapalkuntza ezberdinak 
elkarlotuta daudela kontutan hartzen delako; 
multidimentsionala, teoria eta praktika uztartzen 
dituelako, gorputza eta ideiak, afektuak eta 
kontzeptuak, publikoa eta pribatua, emozioak 
eta arrazoia; lankidetzan oinarritua eta txan- 
dakakoa, kudeaketa kolektiboa eta arduratsua 
oinarri, ikastaroa antolatzeko oinarrizko beharrei 
erantzunez; transhumantea 5 eta deszentralizatua; 
bizipenetan oinarrituta, bizikidetzan eta subjek- 
tibotasun artekotasunean, ideiak gorputzetatik 
pasa direlako, elkarrizketa eta elkarrekin egin eta 
egotearen bidez. 

Hitzak alde batera utzita, kide batzuentzat ikas- 
taroaren baitako lankidetza eredu hau eta erro- 
tazio bidezko antolakuntza zerbait berria izan 
zen, erronka handi bat eta prozesuaren baitako 

5 Oso interesgarria izan zen “izaera transhumantearena”, kasu 
askotan, kontsumo lokala sustatu zelako, bertako ekoizle eta base- 
rritarrekin harreman zuzena izan genuelarik. 


ikasketa prozesu bat. Taldea ezagutzaren subjek- 
tua denaren premisa kontutan hartuta, kide 
guztiek edukiak lantzeko moduak diseinatu eta 
antolatu zituzten. Lau lantalde antolatu ziren: 

1) Edukien lanketarako taldea, metodologia, ... 

2) Logistika eta zaintza, elikadura, garbiketa... 

3) Patxada eta Patxanga 

4 ) Sistematizazioa, idatzizko erregistroak, 
argazkiak... 

Egitura 

Ikastaroaren egiturari dagokionez, kideez osa- 
tutako taldeez gain, beste bi talde ere aritu ziren 
ikastaroari jarraipena egiten. 

Batetik, Bilgune Politiko Pedagogikoa (BPP), 
batez ere Joxemi Zumalabeko kidez osatua. 
Ikastaroaren koordinazio lanalc egiten zituen. 
Funtzio nagusiak: ikastaroaren eta edukien 
koordinazioa eta prestaketa: azpiegitura fisiko 
eta digitalen kudeaketa; kideen jarraipena eta 
ebaluazioa: lau lantaldeetan laguntzaile izatea. 

Maiztasun iraunkorraz lan egiten zuen BPPk, 
gainerako lan taldeekin etengabeko harreman- 
etan. Foroetan jarraipena; zalantza eta galderen 
kudeaketa; ebaluazioa eta bideratze lanak kasu 
batzuetan; prozesuaren zaintzan. 

Bestetik, Asanblada Irekia, ikastarotik aparte, 
formazio politikoari lotutako prozesuetan parte 
hartzen duten kidez osatutakoa. Funtzio nagu- 
sia, hausnarketa estrategikoen garapenaren 
inguruko kontraste eta ebaluazio kolektiboa 
egitea. Asanblada honen ezaugarritzea, erai- 
kitze fasean dago oraindik, baina erreferentzia 
espazio bihurtzea aurreikusten da, proiektuaren 
zuzendaritza gune gisa, edo beste faktore batzuk 
ere kontutan hartuko dituen espazio-denbora 
gisa (partaideen profil zein sektore aniztasuna, 
hizkuntza aniztasuna, gaitegia, formatuak, etab.) 

Sarrera 


Gaitegia 


2. Blokea. Zapalkuntzen mekanismoak eta 
alternatiba askatzaileak Hiru atalez osatua: 


Ikastaroko gaitegian bi bloke landu ziren nagusiki: 

I. BlokeaHAntolaketa, funtzionamendua 
eta aliantzak herri mugimenduetan”. 

Hiru atalez osatzen da berau: 

1. Pertsona, taldea eta proiektu politikoa. Lehen 
atalean, maila pertsonal zein kolektiboan mili- 
tantzia, talde lana eta lankidetza aztertu ziren, 
elementu hauen inguruko hausnarketatik, herri 
mugimenduen artean intzidentzia politikoa eta 
jabetze pertsonal zein kolektiboa nola lortu izan 
genituen aztergai. Ikuspegi auto-kritikoa bate- 
tik, antolaketa eta funtzionamendu moduan 
aztertuz; eldntzaileen arteko asimetriak sortzen 
dituzten faktoreak identifikatuz; eta noski, 
horiek lantzeko eta gainditzeko orientabide eta 
tresnak identifikatuz. 


2. Harremanak, zaintza eta parte hartzea. Biga- 
rren atal honetan, harreman, komunika- 
zio eta elkar zaintzan jarri ziren indarrak, 
parte hartze egoki baterako dinamizazio 
metodologietan sakonduz, ekintza poli- 
tikoaren ikuspegi integrala landuz, desioak 
eta ideologikoak diren elementuak uztartuz, 
emozio zein gorputzei bidea emanez; mili- 
tantziaren baitan elkar zaintzaz hausnartuz, 
zaintza hauen praktika zehatzetarako orien- 
tabideak markatuz; eta bilera eta dinamiketan 
parte hartze orekatu baterako tresnak landuz. 


3. Aliantzak eta lankidetza politikoa. Mugi- 
menduen arteko harreman eta artikulazioan 
jarri ziren indarrak, herri mugimendu eta 
administrazio publikoaren arteko loturak 
aztertuz, herri mugimenduen arteko 
ezagutza, aitortza eta lankidetzan sakon- 
duz. Elkarlanerako zailtasunak eta hobetu 
beharrekoak aztertu genituen; mugimendu 
eta administrazioaren arteko harremanen 
arteko arriskuak eta indar-guneetan ere 
zentratu zirelarik. 


1. Ikuspegi kritikoa zorroztuz: analisi kritikoak 
egiteko tresnak. Kasu honetan, pentsamendu 
bakarra/hegemonikoa vs ikuspegi kritikoa 
eta formazio politikoa, hortxe kokatu zen 
eztabaida. Kolore anitz eta ugaritako betau- 
rrekoak janztearen garrantziaz jardun zen, 
ikuspegi aniztasunetik begirada kritikoa 
lantzeko tresna gisa; koiuntura analisiak eta 
hausnarketa estrategikoak egiten ere ikasi 
zen, pentsamendu kritikoaren oinarriak iden- 
tifikatzea helburu hartuta; formazio poli- 
tikoaren inguruko beharraz eta mugez ere 
aritu zen; eta bukatzeko, ikuspegi kritikoa 
garatzeko tresnak, aztertu eta zapalkuntzen 
jatorria eta hauen mekanismoak identi- 
fikatzeko gakoak aztertzen saiatu zen. 

2. Munduko eta Euskal Herriko zapalkuntzen 
jatorria eta mekanismoak. Hau izan zen biga- 
rren bloke honetan landutako bigarren atala. 
Egungo jendarte ereduaren inguruko kritika 
egitea zen helburua, sistemaren funtzio- 
namendu integrala ezagutzea eta batez ere, 
zapalkuntza anitzen arteko harremanak 
ulertzea; horrela, zapalkuntza bakoitzaren 
jatorriaz hausnartzeko aukera izan zen. Horre- 
tarako, zapalkuntza anitzez eta hauen barne- 
ratu eta kanporatzeko moduez aritu zen. 


3. Zapalkuntzak gainditzeko estrategiak eta 
praktikak. Proposamen askatzaile ugari 
ezagutu ziren, kontraesanak eta koherentziak 
kudeatzeko modu ezberdinak eta praktika 
kolektibo alternatiboak ere aztertu genitue- 
larik, bai mundu mailan, bai Euskal Herrian 
ere. Horrela, egungo jendartearen kritika eta 
eraldaketa integral bat bultzatzeko moduez 
jardun zen, alternatiba askatzaileak konpar- 
tituz eta hauen potentzialtasun zein arriskuak 
aztertuz, eguneroko kontraesan eta koheren- 
tziak kudeatzearen garrantzia azpimarratuz. 


Bor Bor (K) 2015/1 6 | 9 



Bor Bor (K) Herri Jakintzen Laborategia. 2015/16 Ikastaroaren sistematizazioa 


Antolakuntza, funtzionamendua eta aliantzak 


LEHEN ATALA: PERTSONA, TALDEA ETA PROIEKTU POLITIKOA 

Helburuak: 

• Herri ekimenez sortzen ditugun lan-dinamika eta erakundeetan, eraginkortasun poli- 
tikoa zein ahalduntze pertsonala eta kolektiboa uztartzeko kontuan hartu beharrekoak 
gogoetatzea. 

• Antolaketa eta funtzionamendu modu ezberdinak auto-kritikoki aztertzea. 

• Herri mugimenduko kideen aniztasunaz hausnartuz, botere-asimetriak sortzen diren 
faktoreak identifikatu eta asimetria horiek lantzeko orientabideak zehaztea. 

^l Gaialc 

• ARLO PERTSONALA ETA KOLEKTIBOA MILITANTZIAN. Barne aniztasunaren 
jabekuntza, konpromiso eta erritmo ezberdinak; rol banaketak eta nahi gabeko espeziali- 
zazioak (lan ezkutuak eta prestigiotsuak...). 

• TALDE IZAERA ETATALDE LANA. Ahalduntze pertsonala eta kolektiboa; lider- 
go partekatua (horizontaltasuna) eta hierarkia ezkutuak (bertikaltasuna); harrera eta 
taldekide bilakatze prozesuak... 

BIGARREN ATALA: HARREMANAK, ZAINTZA ETA PARTE HARTZEA 

^l Helburuak: 

• Jarduera politikoaren ikuspegi integrala lantzea gorputza, emozioak eta ideologia uztartuz. 

• Norbanakoaren, taldearen eta proiektu politikoaren zaintzaren inguruko gogoeta egin eta 
orientabide praktikoak definitzea. 

• Bilerak eta lan-dinamikak parte hartze orekatuaren bidetik eramateko tresnak lantzea. 

^l Gaialc 

• NORBANAKOA, TALDE ETA PROIEKTU POLITIKOAREN ZAINTZA. Hiru diment- 
sio horien arteko oreka. 

• PARTE HARTZE OREKATUAREN DINAMIZAZIOA. Bilerak antolatzeko eta dinamiza- 
tzeko metodologiak; lanaren planifikazioa. 

HIRUGARREN ATALA: ALIANTZAK ETA ELKARLAN POLITIKOA 

^l Helburuak: 

• Herri mugimenduen arteko elkar-ezagutza eta elkarlanaz gogoetatzea. 

• Saretzeko eta elkarlanean aritzeko dauden zailtasunak eta hobetu beharrekoak aztertzea. 

• Herri mugimendu eta administrazioaren arteko harremanaren aukerak eta arriskuak 
identifikatzea eta hausnartzea. 

^l Gaialc 

• MUGIMENDUEN ARTEKO HARREMANAK ETA ARTIKULAZIOA. Saretzea eta sarean 
modu eraginkorrean lan egitea. 

• HERRI MUGIMENDUAK ETA ERAKUNDE PUBLIKOAK. Aurkakotasuna, elkarlana 
eta elkarreragina. 

Sarrera 


Zapalkuntzen egungo mekanismoak 
eta alternatiba askatzaileak 


LEHEN ATALA: BEGIRADA KRITIKOA ZORROZTUZ. Azterketak egiteko tresnak. 

^l Helburuak: 

• Pentsamendu bakarraren / hegemonikoaren aurrean ikuspegi kritikoaren gaineko eztabai- 
da zabaldu eta formakuntza politikoaren beharraz eta mugez hausnartzea. 

• Ikuspegi aniztasunetik begirada kritikoa lantzeko tresnak aztertu eta zapalkuntzen jatorria 
eta egungo mekanismoak aztertzeko giltzak eskuratzea. 

^l Gaialc 

• PENTSAMENDU BAKARRA/HEGEMONIKOA vs IKUSPEGI KRITIKOA ETA FOR- 
MAZIO POLITIKOA. 

• KOLORE EZBERDINETAKO BETAURREKOAK JANTZI. Ikuspegi aniztasunetik begi- 
rada kritikoak lantzeko tresnak. 

• KOIUNTURA AZTERKETAK ETA HAUSNARKETA ESTRATEGIKOAK EGITEKO GILTZAK. 

BIGARREN ATALA: ZAPALKUNTZEN JATORRI ETA EGUNGO MEKANISMOAK 

^l Helburuak: 

• Jendarte-eredu honen zapalkuntza anizkoitzen oinarrizko kritika egin eta jendarte-eredu- 
aren kolapso egoera aztertu/ ezagutzea. 

• Sistemaren funtzionamendua bere osotasunean ezagutu eta zapalkuntza forma anitzak 
harremanetan jartzea. 

• Zapalkuntzen oinarri komunak identifikatu eta gure eguneroko praktika pertsonalarekin 
duten loturaz gogoetatzea. 

^l Gaialc 

• ZAPALKUNTZA ANIZKOITZEN FUNTZIONAMENDUA ELKAR-HARREMANETAN 
LANDUZ: Kapitalismo neoliberal, klase zapalkuntza eta natura suntsiketa; Patriarkatua, 
genero eta sexu zapalkuntzak; Kolonialismoa, nazio eta kultur zapalkuntzak; Helduen 
boterea eta nagusien zapalkuntza... 

• ZAPALKUNTZAK BARNERATZEKO ETA AZALARAZTEKO FORMAK EGUNE- 
ROKOTASUNEAN. Intersekzionalitatearen potentzialtasunak eta mugak landu. 

HIRUGARREN ATALA: ZAPALKUNTZAK GAINDITZEKO ESTRATEGIAK ETA PRAKTIKAK 

^l Helburuak: 

• Jendarte-eredu honen zapalkuntza ezberdinen oinarrizko kritika egin eta bere eraldaketa 
orokorra sustatzea. 

• Sistema bere osotasunean gainditzeko alternatiba askatzaileak partekatu eta esperientzia 
hauen potentzialtasunak eta arriskuak aztertu. 

• Egunerokotasuneko kontraesan eta koherentzien kudeaketen gaineko hausnarketa/ ezta- 
baida zabaldu. 

^l Gaialc 

• PROPOSAMEN ASKATZAILEAK. 

• KONTRAESANEN ETA KOHERENTZIEN KUDEAKETA. 

• PRAKTIKA KOLEKTIBOAK. Nazioartean zein EHan sortu diren zein sortzen ari diren 
alternatiba ezberdinak. 













Ikastaroaren 
ondorio 
eta ikaspen 
orokorrak 

Esperientzien Sistema- 
tizazioa kokatuz 

Zertaz ari gara? 

“La sistematizacion busca penetrar en el 
interior de la dinamica de las experiencias; 
es un esfuerzo por “meterse por dentro” 
de esos procesos sociales vivos y comple- 
jos; un intento por circular por entre sus 
avenidas, rincones y callejuelas; recor- 
riendo nuevamente sus diferentes etapas 
palpando y ubicando sus diferentes elemen- 
tos y relaciones; localizando sus tensiones y 
contradicciones; identificando las opciones 
y decisiones tomadas, llegando a entender 
el sentido de esos procesos desde su propia 
logica, extrayendo asi aprendizajes que sean 
utiles para enriquecer la teoria y mejorar la 
practica” (O. Jara, 2014) 

Esperientzien Sistematizazioa, beraz, gertatu- 
takoa modu ordenatuan berreraikiz, bizi 
izandako praktika baten baitako gogoeta 
indibidual eta kolektibo gisa definitu dezakegu. 
Are gehiago, jakintza askatzailea sortuz, esperi- 
entzia bati buruzko begirada kritikoak eragiten 
eta pentsamendu kolektiboa eraikitzen duen 
prozesua dela esango genuke. Esperientziei 
buruzko ikaspen kritikoak ateratzea eta jakintza 
berriak sortzea ahalbidetzen digun ikerkuntza 
sozialeko metodologia alegia. 

Hori horrela izanik, esperientzien sistema- 
tizazioak, ezagutza zientifikoa eta jakintzen 
ohiko produkzio eta zirkulazio moduak eral- 
datzeko erronkarekin parez-parez jartzen 
gaituela ulertzen dugu. 

Zein ezaugarri ditu? 

• Gertatutakoa berreskuratzen du, 
historikoki berreraikiz, berau interpre- 
tatzeko eta ikaspenak eskuratzeko. Honek 
ikaspenak identifikatzea eta formu- 
latzea ahalbidetzen du eta ondorioz, 
partaideoi kontenplazio eta azalpenezko 
jarrera batetik haratago, konpromisozko 
jarrera teoriko-praktikoa izatera bul- 
tzatzen gaitu, kontenplazio jarrera bate- 
tik esku-hartzeko eta eragiteko jarrera 
batera salto egiteko aukerak probestuz. 

• Pertsona-Subjektu-Partaideen ezagutza 
eta bizipenak balioan jartzen ditu. Modu 
horretan, pertsonak sistematizazioren 
lehentasunezko subjektu bilakatzen dira 
eta egiten dituzten interpretazio, dituz- 
ten intuizio eta intentzioak zein susmo 
nahiz desioak elkarbanatzeko, eztabai- 
datzeko eta alderatzeko une bilakatzen da. 
Modu horretan aurretik “genekien hori\ 
“ez genekien hori” eta “aurretik bagenekiela 
ez genekien hori”, ezagutza esplizitu eta 
bereganatua bilakatzen da, hau da, kon- 
tzientea, guk egina eta gure egina. 

• Emaitza eta Prozesuaren arteko tentsio eta 
kontraesanak identifikatzen ditu eta modu 
kritiko eta erreflexiboan ikaspenak propo- 
satu. Izan ere, hasieran planifikatutako 
esperientzia batek praktikara eramateko 
orduan aldaketak izan ohi ditu. Horrela, 
planifikatutakoaren eta egindakoaren 
artean sortzen diren alderaketak azter- 
tuz, prozesuetan ideia eta jarrera berri 
zein aldaketa txiki edo handiak txertatzen 


joango dira. Esperientzien sistematizazi- 
oak prozesua gertatu den bezala berre- 
raikitzea bilatzen du. Esku-hartu duten 
faktoreak identifikatu, nola eragin duten 
aztertu eta zein aldaketa ekarri dituzten 
ulertzea hain zuzen ere. Prozesua modu 
horretan zergatik gertatu den ulertzea 
alegia. Honela, dinamika errealetan 
oinarritutako ezagutza eraikitzea ahalbi- 
detzen digularik. 

• Errealitatea eraldatzeko balio duten espe- 
rientzia zehatzetan kokatutako ezagutzak 
sortzen ditu. Esperientzia zehatzetatik 
ezagutza berriak sortzea ahalbidetzen 
badu ere, ezagutza horielc esperientzia 
zehatz hori gainditzen dute. Beste antzeko 
esperientzia batzuentzat orientagarri izan 
daitekeen, esperientzietatik eratorritako 
ezagutza soziala sortzea bilatzen duen 
metodoa (metodo dialektikoa) da. 

• Esperientziak dokumentatzen ditu eta 
antolakundeak elikatu ditzaketen bitar- 
teko komunikatiboak eratzen ditu. Siste- 
matizazioa ez da esperientzia batean 
gertatutakoa dokumentatzera murrizten. 
Izan ere, dokumentazio lana ez litzateke 
ohitura mekanikoa izan behar. Egune- 
rokoan egiten dugun praktikari buruz 
gogoetatzeko ohitura indartzea ezin- 
bestekoa da sistematizazioan. Modu hone- 
tan, gure dokumentazio eta erregistroen 
jasotze lanetan pentsamendu kritikoa 
txertatzen dugu. Hortaz, jasotzen joan 
garen erregistro, akta, argazki edo elkar- 
rizketez baliaturik herri mugimendue- 
talco antolakundeentzat baliagarriak izan 
daitezkeen esperientzietatik sortutako 
bitarteko komunikatiboak sortzen dira. 

2015/16 esperientziaren 

Sistematizazioaren 

Ardatza 

Zeri begiratu genion? 

Esperientzia baten sistematizazioak aipatu 
ezaugarriak izateaz gain, zertarako egiten den 
argi izan behar du. Are gehiago, zerbaitetarako 
erabilgarri ez bada, sistematizazioak bere horre- 
tan zentzurik ez duela esan daiteke. 

Dena den, jakin badakigu sistematizazio prozesu 
bat burutzea bera aberasgarria suerta daitekeela 
bere horretan. Izan ere, sistematizazio prozesu 
bateko kide izateak esperientziari buruzko 
jarrera kritikoa hartzea edota sistematizazioa 
egin ezean baloratuko ez liratekeen hainbat 
alderdi balioan jartzea dakartza besteak beste. 
Kasu batzuetan gainera, partaideen eguneroko 
egiteko modu eta funtzionamendu ohituretan 
eragina izan ohi du. 

Esperientzien sistematizazioari ahalik eta zuku- 
rik handiena ateratzeko baina, oso garrantzi- 
tsua da sistematizazio prozesua hasi aurretik 
partaideen interes, behar eta espektatiben 
arabera sistematizazioak zeri erantzungo dion 
kolektiboki argitzea. 

Behin hori esanda, sistematizazio ariketak 
izango duen begirada edo ikuspegia gehiago 
zehaztea beharrezkoa izango da. Begirada 
horri Sistematizazioaren Ardatza deitzen 
zaio eta ardatz horren funtzioa esperientzi- 
aren hasieran kolektiboki adostutako alderdi 
zentral batean arreta jartzea da. Sistemati- 
zazioaren ardatza zehazteak, oinarri oina- 
rrian zentzu praktikoa du, hau da, sistemati- 
zaziotik ateratzen diren gogoeta eta jakintzak 
taldekideentzat erabilgarri izatea da bilatzen 
den helburu nagusia. 


Sistematizazioren ardatza “galdera ardatz” gisa 
formulatu ohi da, hots, prozesua, partaideen 
behar, interes eta ezinegonetarantz norabide- 
tuko duen garaldera ardatz gisa alegia. 

2015-2016 edizioko taldeak (modu nahasian 
egin bazuen ere) sistematizazioaren ardatza 
marrazteari ekin zion ikastaroko lehen astebu- 
ruan. Eta bide horretan, oinarrizko galdera bat 
zehaztea lortu zuen, baina ardatza bera gehiago 
ezaugarrituko zuten bigarren mailako hainbat 
galdera zehaztea ere beharrezkoa zela ikusi zen: 

1. Sistematizazio Ardatza: zer esaten digu 
kurtso honetako Bor Bor (K) ikastaroak 
herri mugimenduen LAN KOLEKTI- 
BOARI buruz? 

2. Bigarren mailako galderak: zer esaten 
digu herri eragileetako barne funtziona- 
menduaz? Eta kolektiboen arteko aliantza 
eta elkarlan politikoaz? Zein zailtasun 
topatzen ditugu? Zein proposamen eraiki 
ditzakegu? 

Sistematizazioaren Ardatza 
zehazteko zailtasunak 

Lehenago aipatu bezala Sistematizazioaren 
Ardatza zehaztea ez zen lan erraza izan. Siste- 
matizazio prozesuetan ohikoak diren zailtasun 
eta zalantzez gain, proiektu berriek dituzten 
ohiko ezusteko eta oztopoak ere suertatu ziren 
eta. 

Ondorio nagusi gisa: sistematizazioaren ingu- 
ruan sortu zen ustezko konplexutasuna gain- 
ditzea lcosta egin zen. Ohikoa da, sistema- 
tizazioa eginkizun zail, “aditu”en kontu eta 
dedikazio luzeko jarduera dela pentsatzea. 
Baita, uste oker horiek, partaideak sistema- 
tizaziora hurbiltzea zailtzen dutela ere. Ikas- 
taroaren lehen asteburuan, ordea, ez zen 
arrisku hori ekiditerik lortu. 

Ikastaroko koordinazio taldeak eman zituen 
azalpenen ostean burututako talde dinamikak 
sortu zuen nahasmenak, sistematizazioaren 
ideia behar beste sendotzeko nahikoa tarterik 
ez izatea ekarri zuen. Horren ondorioz, lehen 
asteburu horretan Sistematizazioaren Ardatza 
kolektiboki guztiz zehaztea ezinezkoa izan zen. 

Hori horrela izanik, Sistematizazio Ardatza- 
ren proposamena egiteko ardura koordinazio 
taldeak bere gain hartu zuen. Eta beraz, aipatu 
dinamika nahasian jasotako ekarpen guztiak 
kontutan harturik sistematizazio ardatzaren 
proposamena eratu zuen. Dena den, bigarren 
asteburuari begira ere ez zen gaia lantzeko tarte 
nahikorik planifikatu. Eta horrek, asteburuz 
asteburu Sistematizazio zereginak zituen lan 
taldeak irizpide argirik gabeko erregistro eta 
memoriak osatzea eragin zuen. Aldi berean, 
kidegoaren artean sistematizazioari buruzko 
ideia okerrek trinkotzen jarraitu zuten. 

Ikastaroak aurrera egin ahala Sistematizazio- 
ari buruzko kezkak argitzen eta erregistroak 
jasotzeko irizpide eta teknikak zehazten joan 
baziren ere, taldearentzat, oro har, esperien- 
tzien sistematizazioa urruneko kontua izan dela 
azpimarratu daiteke. 

Guzti horrek hein handi batean, azken astebu- 
ruko prozesuaren gogoeta kritiko kolektiboaren 
sakontasun maila eta txosten honen erredakzio 
lana ere baldintzatu dituela azpimarratu behar 
da. 



Sistematizazio 
Ardatzaren analisi 
kolektiboa 


Dena den, sistematizazioari buruzko esperi- 
entziatik ikaspenak atera direla nabarmentzeko 
kontua da ere. Horietako batek koordinazio 
taldea interpelatzen du. Izan ere, talde horretan 
sistematizazioaren gaiari heltzeko eta koordi- 
natu behar ziren egitekoak modu berean uler- 
tzeko izan zituzten zailtasunek, talde handian 
sistematizazioaren gaia behar bezala ez lantzea 
eragin baitzuen. 


Herri mugimenduen baitako LAN KOLEKTI- 
BOAren ardatzak ezaugarritu ditu ikastaroak 
iraun dituen zortzi hilabeteetan prozesua 
begiratzeko jantzi ditugun betaurrekoak. 
Eta horrela, asteburuz asteburu burutu ditu- 
gun dinamika, tailer, gogoeta zein momentu 
informaletako tertulietan gai honi buruzko 
elementuak jasotzen eta erregistratzen saiatu 
gara: aktak, audioak, irudiak, elkarrizke- 

Herri mugimenduetako eragi- 
leen barne funtzionamenduaz 



tak, horma paperak, kronikak, e.a... Jasotze 
guzti horien helburua, jasotako erregis- 
troen gainean, bizitako prozesuari buruzko 
“azken” hausnarketa kritiko-kolektiboa egitea 
zen. Hots, sistematizazio ardatza zehazte- 
rakoan definitu genituen galderak kolekti- 
boki erantzutea (oinarrizkoak eta bigarren 
mailakoak). 

Hona hemen 2015-2016 kurtsoko Taldeak 
Sistematizazio Ardatzaren ertz bakoitzaren 
inguruan egiten duen analisia: 


Parte hartzen dugun talde edo antolakun- 
deetan kontutan hartzekoak diren hiru eremu- 
tan arreta jartzea interesgarria dela ulertzen 
dugu. Baga, proiektu politikoa, biga, taldea/ 
erakundea eta higa, kideak. Talde bakoitzak 
bere ezaugarri, helburu eta kidegoaren 
arabera, hiru eremu horien arteko orekak 
lantzeari begira, herri mugimenduen lan 
kolektiboari buruzko ondorengo gogoeta hiru 
eremu horien arabera antolatu dugu. 

Lan kolektiboa eta proiektu politikoak 

Herri mugimendua osatzen duten talde eta 
erakundeetan egiten den lan kolektiboa 
baldintzatua dago, lehenengo eta behin, talde 
edo erakunde bakoitzak dituen aurrekari eta 
ibilbide historikoagatik. Aurrekari eta ibilbide 
horrek bere alderdi positiboak edukitzen ditu 
eta baita negatiboak izan daitezkeen alderdiak 
ere, hau da, argiak eta ilunak. 

Argien artean ibilbide historikoak proiektu 
politikoari (izan proiektu feminista; 
edo anti-errepresiboa; internazionalista; 
euskaltzalea; antimilitarista; auto-gestio- 
ren aldekoa; ekologista,...) ematen dion 
sendotasuna eta jarraikortasuna azpimarratu 
dugu. Urtetako militantzia iraunkorrak eta 
konpromisoaren jarraikortasunak heldutasun 
politikoa ematen die kolektiboei lantzen duten 
injustizia, zapalkuntza eta borroka politikoa 
ulertzeko orduan. 

Aurrekari edo ibilbide historiko horrek, aldi 
berean, bere lana mugatu ditzakeen inertziak 
(funtzionatzeko modu ez-eraldatzaileak, 
urteko egutegi errepikakorrak, egitura 
herdoilduak,...) edota kanpotik finkatu- 
tako etiketak eta estereotipo negatiboak sor 
ditzake. 

Horrekin batera betiko harreman eta eragin-es- 
parruez haratago iristeko zailtasunak ere ageri 
daitezke eta, zentzu horretan, jarduera politikoa 
auto-kontsumorako izateko joera, errealita- 
tearen irakurketa nagusiekin konexioa galtzeko 
joera edota ghetto bihurtzeko arriskua suerta 
daitezkeen egoera aipagarriak dira. 

Bestaldetik, talde edo erakunde bakoitzaren 
lan kolektiboa ezaugarritzeko orduan identi- 
fikatu dugun beste elementu bat “protesta eta 
propuesta’ren arteko oreka falta izan ohi da. 
Borroka-esparru gehienetan erasoei erantzutea 
edota indarrean dauden egitura, pribilegio eta 
eliteen proiektuen kontra azaltzeak markatzen 
ditu praktikak eta erritmoak, hots, deseraiki 
edo suntsitze-ikuspegiak, eraikitze-ikuspegiak 
baino gehiago markatzen ditu aipatu praktika 
eta erritmoak. 

Herri mugimenduetako barne funtzionamen- 
duak izan dezakeen indar-gunea proiektu poli- 
tikoaren helburuei dagokie. Normalean helburu 
adostuak, zehaztuak eta argiak izaten ditugu, 
bai epe luzera zein laburrera, eta baita helburu 
txikiak definitzeko gaitasuna antzematen dugu 
ere. Horrekin batera, ekintzarako eta gogoe- 
taralco tarteak izatea barne funtzionamendua 
indartzen duen elementua iruditzen zaigu. 
Nahiz eta, batzuetan, indar-gune horiei behar 
besteko emaitza politikorik ez atera. 


esparru propiotik haratagoko erreferentzia eta 
proiekzioa izatea. 

Ikus ditzagun, hurrengo paragrafoetan, barne 
funtzionamenduari buruzko beste alderdi 
batzuk ere: 



Taldea, antolakundea 


Oro har, proiektu politikoen garapena 
bermatzeko estrategien beharra dagoela ikusi 
dugu, baita komunikazio bitartekoak hobeto 
ezagutzea eta mesfidantza gutxiagorekin lantzea 
ere. 

Horrekin batera, estrategien beharrei 
erantzuteko aukerak ere identifikatzen ditugu; 
hain zuzen ere, borroka-esparru eta proiektu 
bakoitzaren berezitasunak ulertuz eta erres- 
petatuz zapalduen arteko aliantza, elkarlana eta 
sarean lan egiteko ohitura hartzea eta horrela 


Herri mugimenduetako taldeek, oro har, nahiko 
funtzionamendu autonomoa izan ohi dute. 
Autonomia horren baitan afinitate politikoa, 
konfiantza, gaitasun kritikoa eta zintzotasuna 
(onura pertsonala bilatzen ez duen emateko 
eta ekarpena egiteko borondate ona) lan kolek- 
tibo hori ezaugarritzen duten elementuak dira. 
Eta, aldi berean, borrokarekiko konpromisoa, 
gozamena edo satisfazio pertsonalarekin ere 
uztartzen da; talde-lan horrek irakaspenak, 
harreman gozagarriak eta garapen pertsonal 
askatzailea ere ahalbidetzen dituelako. 

Bestaldetik, herri mugimenduak praktika poli- 
tiko onak identifikatzeko orduan ezinbesteko 
erreferenteak kontsideratu badaitezke ere, 
ardurak eta rolak modu finkoan egonkortzen 
diren neurrian botere harreman desorekatuak 
ere sortzen dira. Espezializazioa eta jakintzen 


da. Interesgarria izan daiteke “bakoitza 
zertan egongo litzateke gustura?” galderatik 
abiatzea, baina txandakatze eta jakintza-trans- 
misio planteamendu baten baitan. Izan ere, 
taldearen gogoa elikatzen duten lan egiteko 
moduak pertsonifikatzen diren neurrian, 




transmisio falta edo jakintzen hierarkizazioak 
(ideologoak batetik, ekintzaileak bestetik,...) 
pisu eta zentraltasun sinboliko ezberdinak 
sortzen ditu taldekideen artean. Honen ingu- 
ruko galdera bat ere suertatu zaigu: taldekideen 
artean botere maila (taldean eta proiektuan 
eragiteko ahalmen) ezberdinak daudela ados- 
tuta eta onartua egon daiteke? Positiboa litza- 
teke? 

Lanen txandakatzea eta taldekide bakoitzaren 
erritmoak eta ongizatea kontuan izatea gero 
eta presenteago badago ere, ardura iraun- 
korrak badaude boterea ere iraunkortzen 


“egiteko moduak” ez dira behar beste ikus- 
tarazten eta transmititzen. Belaunaldi tran- 
tsizioak egiteko zailtasunak ere, batzuetan, 
zerikusia daukate espezializazio, rol eta status 
edo rangoen finkatze horrekin. 

Herri mugimenduetako talde eta antolakundeen 
barne funtzionamenduan desoreka, tentsio eta 
gatazka iturri diren beste alderdi batzuek lotura 
daukate, batez ere erakunde handietan, maila 
nazionaleko zuzendaritzak markatzen duen 
prozesuen gaineko kontrolarekin. Izan ere, 
lokala eta nazionalaren arteko tentsioak harre- 
mana du lehen aipaturiko estrategia bateratu- 

aren beharra eta gehiegizko kontrolaren arteko 
gatazkarekin, gatazka horren kudeaketa orekatu 
edo desorekatuarekin. 

Erakunde edo kolektiboen egituren ertsi- 
tasunari ere erreparatu behar zaio (bereziki 
handiak edo nazionalak direnean). Izan ere, 
kasu hauetan pertsonak egituretara egokitzeko 
joera nabarmentzen da, eta ez alderantziz. 
Hots, egiturak edo funtzionatzeko moduak 
dauden pertsonetara eta hauen gaitasun eta 
baldintzetara egokitzea. Kolektiboan parte 
hartzen duten pertsona kopurua eta berauen 
baldintzen arabera urtero funtzionatzeko 
modua errebisatzea eta behar diren aldaketak 
egitea komenigarria litzateke. 

Erakunde eta taldeen funtzionamenduaren 
arlo honetan aukera batzuk ere ikusi ditugu: 
taldekideen artean ditugun jakintzak eta 
ezberdintasunak identifikatu eta onartuz gero, 
gure barne “aniztasuna” ezaugarritzeko gauza 
izan beharko ginateke. Eta, horren arabera, 
antolakuntza eredu diferenteak probatzeko 
ere. Beti ere gatazkatsuak garenaren onar- 
penetik abiatuz. Izan ere, tentsio eta gatazkei 
heltzea eta berauek modu osasuntsuan bider- 
atzea garrantzitsua baita. 

Kideak 

Arestian aipatu bezala, oro har, herri mugi- 
menduetako kideen artean afinitate poli- 
tikoa, konfiantza, zintzotasuna eta parteka- 
tzen den pertenentzia-sentimenduek 
sortzen dituzten konplizitateak elementu 
garrantzitsuak dira. 

Askotan laguntasun harreman estuak ere 
eraikitzen ditugu jarduera politikoan eta, 
beste batzuetan, gatazka pertsonalak kolek- 
tibora ekartzen direnean, laguntasun horiek 
gatazka-iturri bihurtzen dira. Antolakunde 
txikien kasuan, lagun-taldea eta antolakun- 


dea erabat nahasirik dauden errealitateak 
izan daitezke eta horrek, espazio gozo eta 
seguruak eraikitzea ahalbidetzen badu ere, 
kide berrien integrazioa zaildu dezake, aire 
berriek ekartzen duten berritze eta fresko- 
tasuna eragotziz. 

Konpromiso militantea ulertzeko moduetan 
aldaketa sakonakbizi izan ditugu Euskal Herrian 
azken hamarkadetan. Erabateko dedikazioa eta 
24 orduko exijentzia markatzen zuen kultura 
politiko batetik (sekulako sakrifizio, diziplina, 
desoreka, desgastea eta erretze pertsonalak 
eragin ditzakeena), militantzia “estetiko” 
batera pasatzeko “pendulazoa” intuitu daiteke, 
hau da, militantzia denbora librean egiten den 
beste jarduera bat gehiago bezala ulertzea. Eta 
eredu “berri” hori kontsumo indibidualistaren 
fenomenotik hurbilago dago, borroka sozialak 
behar duten atxikimendu kolektibo iraunkor- 
retik baino. 

Alde batetik, badugu bizitza pertsonalaren 
eremu guztien izaera politikoa aldarrikatzea 
(ez soililc militantzia), ondorioz, ingurukoen 
zaintza-lanetan aritzea eta auto-zaintza lanak 
egitea lan politikoen artean ere kokatzea. Baina 
bestaldetik, norberaren lehentasunak/nahiak 
erakundearekiko konpromisoaren gainetik eta 
erakundearen proiektu politikoaren gainetik 
jartzeko joera sumatzen da. Hots, norberaren 
zaintza indibiduala taldea eta proiektu poli- 
tikoaren zaintzaren gainetik jartzeko joera, 
eta ondorioz azken bi eremu horien ahulezia 
sortzen delarik. 

Joera horien baitan, ondorengo galdera zehatz 
hau sortu zaigu: kolektiboarekiko hartzen 
diren konpromiso pertsonalak ebaluatzen 
al dira? Izan ere, pertsonalki hartzen diren 
konpromisoak behar bezala ez ebaluatzeak 
taldearen eta proiektuaren kalterako izaten da. 
Batzuetan zintzotasun falta dago norberaren 
arduragabekeria onartzeko orduan edo beste 

lcide batena seinalatzeko orduan, pentsatzen 
dena esan beharrean besteek bere gain har 
dezaketena soilik esatea, alegia. 

Ezin aipatu gabe utzi joera guzti horietan gaur 
egungo bizitzaren prekarizazioak eta disper- 
tsioak sortzen dituen zailtasunak konpromi- 
soei modu iraunkorrean eusteko eta, ondorioz, 
proiektuen jarraikortasuna modu sendoan 
bermatzeko. 

Dena den, militantziaren nolabaiteko krisia 
kontsideratu dezakeguna, konpromiso poli- 
tikoa modu sendoago, osasuntsuago eta erakar- 
garriago batez berrezaugarritzeko aukera ere 
izan daiteke. Horri begira, eta elkarrekin ikas- 
ten jarraitzeko hautua eginez, beharrezkoa 
jotzen dugu zaintza kontzeptua zein parame- 
troren arabera ulertzen dugun eztabaidatzea. 
Hain zuzen ere, kideen zaintza, erakundearen 
zaintza eta proiektu politikoaren zaintzaz, 
kolektiboki gogoetatzea eta egunerokoan 
neurri praktikoak txertatzea garrantzizkoa 
dela ulertzen dugu. 

Eragile ezberdinen arteko 
aliantza eta elkarlan politikoez 

Ikasturte osoan zehar aliantza eta eragile ezber- 
dinen arteko elkarlan politikoa ere pil-pilean 
izan dugun gaia izan da. Azken asteburuan 
gainera, gai honi buruz kurtso osoan zehar 
bistaratzen joan garen ertz guztiak berraztertu 
genituen. 

Hona hemen solasaldi guzti horien ondorioen 
laburpen saiakera: 

Aliantzen balioa 

Aliantza eta elkarlan politikoa, eragileen 
arteko inertzia eta harremanen eraldake- 
tarako bitarteko gisa ikusi ohi dira oro har. 


Kolektibo ezberdinen arteko kooperazio, 
elkar ezagutza eta bata bestearen borroka 
eta egoerarekiko enpatia indartzeko tresna 
gisa alegia. Aliantzen osatzeak, ezberdinekin 
elkarrizketan jardutera eta eztabaidatzera 
garamatzate eta hori bera aberasgarria dela 
kontsideratzen da. Izan daiteke parekoekin 
edo beste batzuekin (beste mugimendu edo 
baita instituzioekin ere), baina aliantza edo 
elkarlana egitea bera, bere horretan zerbait 
badela uste da. Zure borrokatik oso urrun 
dagoen batekin biltze hutsak, bion artean 
lehenago zegoen hesia haustea dalcar. 

Elkarlan politikoan besteen betaurrekoeta- 
tik begiratzen eta beste errealitate batzuk 
ezagutzen eta ulertzen ikasten dugu (edo 
ikasi beharko genuke behintzat), eta horrek, 
hein handi batean, gure posizioak azter- 
tzera eta parean agertzen zaigun errealitate 
zabalago eta konplexuago horretan gure 
buruak kokatzera eramaten gaitu. Zentzu 
horretan, betaurrekoen trukaketa honek 
bakoitzak nondik hitz egiten duen argitzen 
laguntzen du. 

Baina, zein izan ohi da aliantzak egitera bul- 
tzatzen gaituen helburu nagusia? Elkarlan 
politikoekin zer bilatzen dugu? Aliantzak 
borroka diferenteen arteko indar metaketa 
gisa irudikatu ohi dira. Eta indar metaketa 
horiek jendartean eragiteko gaitasun handia- 
goa ematen digutela uste da. Beraz, aliantza 
eta elkarlan politikoen helburu nagusia 
eraginkortasun politikoa handitzea litzate- 
keela baiezta daiteke. Dena den, helburu 
nagusiez gain, elkarlan politikoetan helburu 
zehatzak definitzea beharrezkoa izaten da. 
Hau da, aliantza egitea ondo dago, baina 
aliantzek zerbait zehatza adostea eskatzen 
dute. Izan ere, adostutako “zerbait zehatz” 
hori lortzen bada, borroka bera norabidetzea 
eta eraginkortzea ahalbidetzen baita. 

Elkarlan politikoaren argiak eta ilunak 

Aliantzekiko mesfidantza behin eta berriro 
aipatu izan den gaia dugu. Huts egiteari beldurra 
eta, aliantzek dakarten lan karga gehigarriarekin 
batera (bilera, egiteko eta ardura gehiago izatea, 
desdoblatu beharra eta abar), ongi amaitu 
ez duten aliantzen porrot historikoak dira 
mesfidantza horren oinarrian dauden arrazoiak. 
Bada aliantzek zerotik hasten direnean hobeto 
funtzionatzen dutela pentsatzen duenik ere. 
Izan ere, sarri ibilbide bat eginda badago zailago 
izaten baita iraganeko akats eta mesfidantzetan 
ez jauztea. Jada iraganetik datozen aurreiritzien 
zerrenda egitea eta horien desaktibaziorako 


tresnak sortzea zauri zaharretan ez erortzeko 
aukera izan daiteke. 

Zintzotasunez egin beharreko ariketa da 
aliantzena beraz. Guztion interesak (eta baita 
espektatiba, kezka eta ahuleziak) hasiera hasie- 
ratik mahai gainean jarriz eta ondoren bat egite 
horren helburu zehatzak zeintzuk diren ados- 
tuz. Adibidez, eragile batek beste eragile batzuk 
elkarrekin lan egitera gonbidatzen dituenean, 
helburutzat beste taldeak bere posizioetara 
erakartzea badu, horiek lehen lerrora ekarri eta 
zintzoki adieraztea komeni izaten da. 

Izan ere, aliantzak ahulezietatik eraikitzeko joera 
nahiko nabarmena dela uste da. Hau da, “behar 
dudalako aliatzen naiz eta ez horrenbeste elkar- 
lan politikoaren potentzialtasunean sinesten 
dudalako” pentsaera (inplizitua), kide ugarik 
noizbait bizi izan duten egoera da. Zehaztasun 
ezak, aliantza horren egitekoak non hasi eta non 
amaitzen diren argi ez agertzeaz gain, gaizkiu- 
lertu eta mesfidantza gehiago sortzen ditu. 

Gainera, indar metaketak, eragileen sigla pila- 
keta huts gisa ulertzea akatsa dela baloratzen 
da. Aliatzeko nodoak non dauden identifikatzen 
ikasi behar dugu, hau da, indar metaketan eta 
gihar politikoaren sendotzean biderkatzaile 
izango diren elkarlan politikorako eremuak 
zeintzuk diren asmatu behar dugu. Eta orduan 
bai, aliantzak eremu horietan proposatu. 
Ostantzean, aliantzen instrumentalizazioan 
zein aliantzak “egiteagatik egitea” horretan eror 
gaitezke. Aipagarria da “aliantzitis” eta “txir- 
ingitis” debate ezberdinetan sarri aipatu diren 
kontzeptuak izan direla. 

Guzti horrekin lotuta, garrantzizkotzat jotzen 
da ere elkarlan politikoen praktiketan sektore 
arteko ikuspegi osatuetatik, ikuspegi eta prak- 
tika intersekzionaletara igarotzea. 

Begirada eta praktika sektorial edo instru- 
mentalisten arrazoietako bat oso identitarioak 
garela izan daiteke. Gure borroka, arlo edo 
kolektiboaren izaera aliantza batean diluitzeak 
ezinegona sortzen digu. Gure borroka (edo 
zapalkuntza) espazio isolatu gisa ulertzea ez 
da horren ez-ohikoa eta aliantzek “zikintzen” 
gaituzten sentsazioa eta beldurra nagusitzen da 
askotan (taldearen baitako aniztasuna galtzea, 
taldearen nortasuna eta diskurtsoa deska- 
feinatzea, gure proiektua bigarren planoan 
gelditzea...). 

Bai, egia da. Elkarlan politikoetan guzti hone- 
tan erortzeko arriskua egon daitekeela ezin 


uka daiteke, baina saiakera zintzorik gabe 
ez ditugu bestelako bide berriak zabalduko. 
Gainera, aliantzek “zikindu” baino, osatu 
egin gaitzaketela pentsatzea elkarlan poli- 
tikoetarako abiapuntu egokiagoa izan daite- 
keelakoan gaude. 

Eragile txiki eta handien arteko talkak ere 
ohikoak izaten dira eremu honetan. Nahiz eta 
elkarlan politikoen prozesuetan funtziona- 
mendu irizpide berdinkideak ezarri, prozesu- 
aren parte diren kide eta eragile guztiak ez 
dira berdinak eta beti ez daude berdin. Aniz- 
tasun hori indar-gune egiteko eta ahulezi 
izateari uzteko, guzti hori aintzat hartu eta 
modu kolektiboan lantzea komeni da. 

Interdependentziaren irizpidetik, bakoitzak 
duen balioa eta elkarlan politikoari egiten 
dion ekarpena ikustarazteko baliabideak 
ezartzea beharrezkoa ikusten da. Eragin 
ahalmen ezberdin horiek agerian jarri eta 
batera lantzea alegia. Berdintzat jotzeak, ez 
gaitu berdintzen. Eragiteko ahalmen handi- 
agoa duenak horretaz jabetu eta prozesua 
interes propioen mesedetara ez ipintzeko 
ariketa egitea eskatzen du horrek. Eta baita 
eragiteko ahalmen txikiagoa dutenek eragin 
indar handiago garatu dezaten bitarteko kole- 
ktiboak sortzea ere (tarteka horien aldeko 
desorekak eginez). 

Nola probestu eragile handien indarra denon 
mesederako? Nola probestu eragile txikien 
ezagutza, eragin eremu anitza eta berritasuna, 
denon mesederako? Nola ekidin ezberdin- 
tasun horiek eragin ahalmen desorekatuan 
edo ezberdinkerian bihurtzea? Unean une, 
garrantzia eta lehentasuna emango zaion 
irizpideak ondo adostu eta horretarako bali- 
agarrienak diren eragile eta kideak, denon 
mesedetara martxan jarri behar dira. Eragile 
bakoitzak prozesuari egiten dion ekarpena 
modu hierarkikoan ulertzeko joera ekidin 

dadin, guztion artean balio sistema komuna 
adostea izan daiteke moduetako bat. Horre- 
taz gain, eragin ahalmena (kuantitatibo eta 
kualitatiboa) denen mesedetara nola erabili 
adostea ere interesgarria litzateke. Adibidez, 
prentsaren auziarekin sarri sortzen den ezta- 
baida: noiz komeni zaigu oihartzun mediatiko 
handidun eragile eta kideak probestea eta 
noiz ez? 

Elkarlan politikoei ekiterako orduan azpi- 
marratu beharreko beste eremu bat harre- 
manen esferari dagokio. Politiko-ideologikoa 
den horrek duen nagusitasunari alegia. Eta 
beraz, hori ez den guztia bigarren mailako 
gisa ulertzeak dituen ondorioak. Edo beste 
modu batera esanda, harreman pertsonalak 
kontutan ez hartzearen kalteak. 

Aliantzen egunerokoan, eragileek edo 
taldeek baino, elkarlan politikoa pertsonok 
eraikitzen dugu. Ideologikoki gertu ez egon 
arren, igurtzian eragin daitekeela uste da. 
Mugimenduak pertsonak osatzen ditugu eta 
beraz, elkarlan politikoak pertsonen arabera 
asko markatzen dira. Hori bere horretan 
aliantzekiko mehatxua ere izan daitekeela 
ulertzen da. Hots, ezaguna izateak edo aurrez 
ezagutzeak aliantzen eguneroko bizitza modu 
okerrean baldintzatu dezakeela. 

Dena den, harremanen dimentsio honek 
elkarlan politikoen eraginkortasunean duen 
garrantzia kontutan izanik, elkar ezagutza, 
giro eroso/atsegin/aske eta ziurra lantzeko 
bitartekoak modu iraunkorrean lantzea 
beharrezkoa ikusten da: espazio informalak 
konpartitu, dinamika ezberdinak txertatu, 
elkarren eragileen ezagutza bultzatu... bidean 
ondo pasatzeko eta gozatzeko tarteak bilatzea 
ere politikoa dela alegia. 

Gatazkak ekiditeko edota defentsiban aritzeko 
joeralc baztertzea ere komenigarria da. Elkar 


zinez aitortuz eta errespetatuz iritzi eta ideia 
oro defendatu daitezke. Baina horretarako 
aintzat hartuak eta entzunak sentitu behar 
dugu kide guztiok. Aurreiritziak alde batera 
uzteko ahalegin pertsonal kolektibo eten- 
gabean aritu besterik ez dugu. Arazoak inoiz 
ez baitute iturburu ezta erantzule bakarra. 
Konfiantza elkar harremanetan eraiki edo 
deseraikitzen da. Eta elkar harremana denok 
osatzen dugunez, guztion ardura da. Beraz, 
horren erregulazioak kolektiboa izan behar 
du. Horrez gain, aliantzen koordinazio 
espazioetatik haratago, aliantza horiek beste 
eremu batzuetan izaten ari diren eragina ere 
aztertzea oso interesgarritzat jo da. 

Harreman pertsonalak beraz, garrantzitsuak 
dira baina testuinguruak ere bere eragina 
duela ere kontutan izan behar dugu. Zentzu 
horretan erantzun zehatzik gabe utzi genuen 
galdera bat mahai-gaineratu izan da solasaldi 
ezberdinetan: izan al du eraginik ETAk bere 
jarduera armatua behin betiko eteteak herri 
mugimenduen elkarlan politikorako aukera 
berrietan? 

Nolakotasuna ondorio 

Aliantza eta elkarlan politikoen aferan, egin 
nahi den horretaz gain, nola egingo denak 
garrantzia handia hartzen duela begi-bistan 
geratzen zaigu berriz ere. Azken batean 
nolakotasun horretan egongo baita elkarlan 
politikoaren jarraipenerako bermea, zinez 
egungo panorama sozio-politiko-ekono- 
mikoan benetako eraldaketak eragin nahi 
duen egitasmoa izatea nahi badugu. 

Elkarlana eta aktibazio soziala ez dira erronka 
txikiak. Aliantza prozesuetan biltzen diren 
eragile eta pertsona gehienen nahi eta ametsa 
izan ohi dugu. Zaila suertatzen zaigu, baina 
hor dago eragile eta esperientzia ezberdinen 
aberastasuna eta lorpenak izateko aukera. 

2015/16 ikastaroko taldearen 
funtzionamenduaz 

Eta gurean zer? Nola jardun zuen Taldeak 
formazio esperientzia honetan? 

Gogoeta teorikoak egiteaz gain, ikastaroak 
iraun zituen zortzi hilabeteetan taldeak izan 
zuen praktika eta talde bizitza aztertzea ere 
garrantzitsutzat jo genuen. Esaten dugunaren 
eta egiten dugun horren arteko inkoherentziek 
sortzen duten kontraesanetatik ere ikaspenak 
atera ahal genituela uste baikenuen. Azken aste- 
buruko saio eta dinamika gehienak egiteko honi 
begira diseinatuak izan ziren beraz. 

Denboraren lerroa: zer gertatu zen 
esperientzia honetan? 

Dinamika honek bizitako prozesua modu 
grafikoan berreskuratzea ahalbidetu zigun. 
Hala, esperientziak jarraitu duen bidea marraz- 
tuz, bide horretako elementu ezberdinak pers- 
pektibaz begiratzeko aukera emanez. Horre- 
tarako, asteburu bakoitzeko argazki, akta, 
kronika, marrazki, audio, memoria edota 
protagonista izan ziren objektu eta jaki esan- 
guratsuak jasotzen zituen denboraren lerro bat 
baliatu genuen. 


Denboraren lerroa baina, ez zen soilik esperi- 
entzia kronologikoki berreraikitzeko ariketa 
hutsa izan, gure subjektibotasun guztiek duten 
balioa erreskatatuz, erregistro konkretu horiek 
esaten zigutenetik abiatu eta bizitako esperien- 
tziaren memoria kolektibo kontzientea berre- 
gitea zen gure asmoa. 

Horretarako, prozesu horren alderdi eta 
osagaiak modu egokian antolatzea eta kokatzea 
beharrezkoa zitzaigun prozesuan zehar garatzen 
joan ziren fase aldaketa, apurketa edota 
jarraipenak identifikatu ahal izateko. 

Hona hemen berreraikitze historikoaren 
ariketan nabarmendu ziren hainbat elemen- 
turen sintesia: 

1. Formazio prozesuak aurrera egiten zuen 
heinean talde kohesioa eta konfiantza 
handitzen joan zen. Dena den, talde barneko 
botere harreman desorekatuak eta gatazkak 
izan zirenean berauek kudeatzea kosta egin 
zitzaigun. 

2. Balorazio kolektiboa oro har positiboa 
bazen ere, gaitegi eta edukien lanke- 
tari dagokionez asetasun maila ezberdi- 
nak zeuden. Horrez gain, kide bakoitzak 

4. Esperientzien sistemati- 
zazioa zer den prozesuan 
zehar ez zen oso argi 
egon. Taldekide batek 
baino gehiagok sistem- 
atizazioa zer den azken 
ariketa egiten ari zirela 
ulertu zutela adierazi 
zuten. Honek, ikastaroan 
zehar hartu ziren erre- 
gistroak eta erregistro 



horien gainean osatu ziren memoriak 
irizpide argirik gabe osatu zirela adieraz- 
ten zuen. Kideen artean ezjakintasun eta 
urduritasun asko sortu zuen zeregina izan 
zen hau. 

Sugearen dinamika: 
interpretazio kritikorako unea 

Ariketa honen helburua prozesua horrela 
gertatzea zerk eragin zuen eztabaidatzea eta 
ulertzea zen. Are gehiago, gertatutako guzti 
horretatik ikaspen gisa jasotzea merezi duen 
hori identifikatzea bilatzen genuen. 


prozesuarekiko izan zuen atxikimendu 
maila altua izan zen nahiz eta oso modu 
ezberdinetan atxiki izan den bakoitza 
prozesura. Dena den, asteburuen osteko 
hausnarketa eta lanketa pertsonalak 
orokorrean gutxitzen joan ziren ikastaroak 
aurrera egin ahala. 


3. Ikasle-Irakasle binomioa prakti- 
kan apurtzen saiatu ginen. Formazio 
proposamen honen bereizgarrietako bat 
ezagutza subjektua taldea bera dela zen. 
Eta hortaz, taldea da formazio prozesuaren 
norabidearen gidari. Hori dela eta, ikas- 
taroa gauzatu zedin bete 
beharreko zeregin guztiak 
hasierarik lan taldeka 
banatuta egon ziren. 

Kurtso hasieran koordi- 
nazio taldearen eta beste- 
lako partaideen rolak, 
oso nabarmen markatuta 
bazeuden ere, kurtsoak 
aurrera egin ahala taldeak 
oro har ikastaroaren 
ardura kolektiboa bere 
gain hartu zuen. Dena 
den, normala den bezala 
koordinazio taldearekiko 
dependentzia, delegazio 
edota ardura esleipen 
uneak ere bizi izan ziren. 

Denboraren lerroan sortutako hasierako galdera 
eta hausnarketa horietan sakontzeko beraz, hiru 
analisi dimentsio proposatu genituen (sugearen 
azalaren hiru geruza metaforiko). Asmoa, (1) 
taldea handian, (2) lantaldeetan eta (3) maila 
pertsonalean nola jardun genuen aztertuz 
ondorengo galderari erantzutea baitzen: zenbat 
hurbildu edo urrundu gara desiragarri eta 
sostengarri gisa definitu dugun Lan Kolektibo 
eredugarri horretatik/tara? 

Hona hemen ateratako ondorioak: 


Talde handia eta lantaldeak: 
nola jardun genuen? 

Horrelako formazio esperientzia “berri” batek 
sorrarazten dituen hasierako urduritasun, 
ez-jakintasun eta ziurgabetasunak, esperientzia 
gorpuzten joan zen heinean alde batera utzi eta 
talde giro atsegin eta gertukoa indartzen joan 
zela ondorioztatu zen. Dena den, prozesua ez 
zen lineala izan. Ibilbide honetan zehar elementu 
ugarik elkar eragin dute eta une batzuetan, 
praktika kolektibo eredugarrira asko hurbildu 
baginen ere, hainbat funtzionamendu modu eta 

joera kolektibo oraindik ere lantzeko eta birpen- 
tsatzeko ditugula azpimarratu behar da. 

Asteburuak prestatzeko lantaldeek oro har oso 
lan dinamika ezberdinak izan dituzte euren 
artean. Talde batzuetan lan banaketa orekatu- 
agoa izan da beste batzuetan baino. Harreman 
pertsonal positiboak sustatu izan zirela nabar- 
mendu zen, baita lan taldeetan kideen arteko 
babes handia egon zela baloratu ere. Hala ere, 
hainbat lantaldetan lan dinamika iraunkorra 
sostengatzeko ezintasunek gatazkaren bat edo 
beste eragin zuten. 

Talde handian jarrera eta momentu kontrae- 
sankorrak ageri izan dira ere. Umorea, giro ona 
eta belaunaldi eta mugimendu ezberdinetako 
lcideen arteko konplizitatea maiz aipatu ziren 
ezaugarriak badira ere, paradoxikoki teorikoki 
landu genuen zaintzaren ideia hainbatetan ahula 
izan zela ageri zen. Asteburuetako egitaraua 
askotan “saturatuegia” egotea izan daiteke 
horren arrazoia batzuen ustez. Programatutako 
momentu asko eta deskantsurako edo bakarka 
egoteko momentu nahikorik ez izateak, nahi 
bezalako ekarpena egitea mugatu zuela baloratu 
zen. Horrekin batera, talde bezala erabakiak 
hartzeko prozesuak batzuetan luzeegiak izan 
zirela ere azaleratu zen. 

Horrelako formazio esperientzia batean talde 
kohesioa eta konfiantzazko giroa sortzea ezin- 
bestekoak direla azpimarratu zen. Dena den, 
hari horri tiraka formazio prozesu kolekti- 
boari eragiten dizkioten hainbat kontraesan ere 
agerian gelditu ziren: talde giro atsegin horrek 
ez al zuen une batzuetan gai edo iritzi batzue- 
kilco haserre, ezinegon eta ezadostasunak albo 
batera uzteko joera elikatu? Faktore horrek zein 
neurritan eragin zuen talde handiko gogoetetan 
ikuspegi ezberdinen arteko ezadostasun gutxi 
azaleratzea? Gai honi buruz edukien lanketaren 
atalean sakondu genuen gehiago. 


Azkenik aurreko elementuarekin loturik egon 
daitekeen beste gai bat aipatu zen. Hiruga- 
rren asteburutik aurrera botere harreman 
desorekatuak ematen ari zirela aipatzen zuten 
lehen ahotsak entzuten hasi ginen. Norberak 
bere bizitzan bizi izan dituen gutxiespen eta 
zapalkuntza momentuen inguruko dinamika bat 
egin genuenean (ikastaroan bizitzen ari ginenak 
barne) sortu zen ezinegona lanketa hori nahi 
genuen bezala ez ixteagatik (botere harrema- 
nak jakintza maila ezberdinek eta talde handian 
parte hartzeko moduekin lotzen ziren batez 
ere). Hurrengo asteburuetan desoreka horiek 
lantzeko proposatu ziren neurriek asetasun 
maila ezberdinak sortu zituzten (plenarioetan 
hitza banatzeko teknikak, desorekei buruz 
kolektiboki berriz hitz egiteko dinamika...). 
Kide batzuek, neurriak baliagarriak izan zirela 
baloratu zuten. Beste batzuk, ordea, gai honen 
talde lanketa zintzilik gelditu zitzaigula adierazi 
zuten. Dena den, ondorio eta gogoeta batzuk 
ehuntzeko aukera izan genuen: 

Zeintzuk izan ziren bizipenak? 

• Prozesuan zehar taldean ematen ari ziren 
“zapalkuntzen” gaia mahai-gaineratu zen, 
baina ez zitzaion momentuan gaiari modu 
egokian heldu. Aretxabaletan agertu zen 
kezka, Errezilen berriz aipatu eta heldu 
beharra zegoela esan genuen eta azkenik 
Astrako asteburuan lortu genuen gaia 
sakonean lantzea. 

• Botere harreman desorekatuen gaia 
aipatzen hasi eta hurrengo saioetan kide 
bat edo beste taldearekiko itxiago egon 
zen. Nahiz eta orokorrean talde giro atse- 
gina gailendu, elkarrekin berriz konek- 
tatzea kosta egin zitzaigun. 

• Kide batzuen ustetan gaia lantzeko zail- 
tasunak ez zeuden horrenbeste botere edo 
“zapalkuntza” dinamikekin lotuta, talde 
giro atsegina ez zapuztearekin baizik. 

• Egoera honen aurrean zenbait kidek talde 
handian gutxiago hitz egiteko hautua 

egin zuten. Dena dela, neurri hori bere 
horretan ez zen egoerari buelta emateko 
nahikoa izan. 

Zein ondorio ehundu genituen? 

• Norbere eta besteen pertzepzioaren 
arteko kontraesanak. Mundu guztiak 
esperientzia hau berdin bizitzen ez duela 
konturatzearen beharra. Askotan uste 
dugu norbere bizipenak unibertsalak 
direla. 

• Geure buruei horrelako galderak egiten 
hastea garrantzitsua da. Une batzuetan 
gure praktikek beste kideren batzuk zapal 
ditzaketela konturatzea ez da erraza. Are 
gehiago, ez dago praktika horiei buelta 
ematerik gaia modu indibidual zein lcole- 
ktiboan lantzen hasi gabe. 

• Taldean emozioak lantzea lcosta egiten 
zaigu oraindik eta holakoak gertatzen 
direnean noraezean erortzen gara. Galdu 
sentipena izan ohi dugu eta ez dugu gaia 
nola heldu jakiten. Gatazka baten ostean 
berau ixten (edo lanketa egokia egiten) 
jakitea ikasi beharreko kontua da. Horre- 
tarako tresnen beharra dugu. 

• Taldean bizi ditugun minak kolektiboak 
dira eta min horiek konpartitu eta kolek- 
tibizatu behar dira. 

• Gertatzen ari zaigunaren zentzu kolek- 
tiboa izatea beharrezkoa dugu, izan ere, 
prozesu kolektiboetan agertzen diren 
zailtasunek sarri, beldur, gaitzespen 
eta zapalkuntza harremanekin dute 
erlazioa. 

• Bestalde “zapalkuntzen” edota bizitzen 
ditugu gutxiezpen egoeren inguruko 
debateari ere heltzea komeni da. Zer da 
zapalkuntza? Botere desoreka guztiak al 
dira zapalkuntza? Taldean txiki sentitzea 
edo hitza ez hartzea adibidez, noren 
ardura da? Zer dauka horrek talde funtzio- 
namendu desorekatutik? Eta zer kidearen 
konplexu eta ahalduntze faltatik? 


Eremu pertsonala: BOR BOR (K)tik jaso 
eta bueltan eskaini genuena 

Sugearen dinamikako azken atalean kide bakoitzak 
norbere sentsazio eta bizipenak konpartitzeko 
aukera izan zuen. Gehiengoak hitz politak izan 
zituen. Ia guztiek, prozesu honek bakoitzaren 
bizitza militantean ekarpen kualitatiboa eta hain- 
bat eraldaketa pertsonal ekarri dizkiela adierazi 
zuten (formazio prozesuak planteatzeko modu- 
etan, barne lan kolektiboan, ikuspegi ezberdi- 
nak elkarren artean elkarrizketan jartzerako 
orduan...). Bestetik baina, horietako askok urte 
osoan zehar prozesuari eusteko izandako zailtasu- 
nak eta sortutako nekea mahai-gaineratu zituz- 
ten. Ikastarotik jasotakoarekin oso gustura bai, 
baina esperientzia hau oraingoz amaitzeko gogoz 
zeudela alegia. 

Pertsona bakoitzak ikastaroari eskaintzen diona 
eta bertatik probestu nahi duena ez da berdina. 
Eta berdina izan behar ez duela uste genuen. 
Hala ere, formazio proiektu honek dituen helbu- 
ruak kolektiboki betetzen joateko ezinbestekoa 
da kide bakoitzak bi arlotan aurrez zehaztutako 
gutxienezko dedikazioa izatea. Alde batetik, ikas- 
taroaren antolaketa kolektiboa dela eta bakoitza- 
ren lan taldeak asteburu bakoitzean dituen 
zereginetan laguntzea beharrezkoa da. Eta beste- 
tik, saio presentzialen aurretik edo ostean haus- 
narketa eta lanketa pertsonalerako tartea hartzea 
(etxerako lanak egitea, proposatutako irakur- 
gai edo ikus-entzunezkoak lantzea, bakoitzaren 
bitakora koadernoa osatzen joatea, eztabaida 
foroetan sortu diren debateez hausnartzea...). 
Lehenengo arloan egindako ekarpen kolektiboa 
oso handia izan bazen ere, bigarrenean orokor- 
rean ahula izan zela baloratu zen. Eta horrek hein 
batean asteburuetako parte hartze mailan eta 
gogoeten sakontasunean eragin zuela. 

Asteburu tarteetako formazio prozesuaren 
arrakasta oso lotuta dago, alde batetik, partaide 
bakoitzak ikastaroarekiko duen konpromiso 

eta dedikazioarekin eta beste- 
tik, ikastaroaren koordinazio 
taldetik arlo honen lanketari 
ematen zaion garrantziarekin. 

Gurean zer da gertatu zena? 

Ikastaroaren koordinazioak 
bitarteko ezberdinak disei- 
natu zituen hausnarketa eta 
lanketa pertsonala garatzea 
errazteko (bitakora, etxe- 
rako-lanak, moodle plata- 
forma...). Dena den, eremu 
honek ematea espero zena 
eman ez zuela ondorioztatu 
zen. Horren arrazoia baina 
zein izan zen, bitartekoek 
ez zutela funtzionatu? Edo 
kolektiboki arlo honi behar 
besteko garrantzirik eman ez 
geniola? Ez dago arrazoi bat 
eta bakarrik. 

Alde batetik, ikastaro honetan 
izena eman zuen kidegoaren 
perfila orokorrean beste 
“saltsa” askotan dabiltzan 
militanteen perfila zela esan 
daiteke. Eta aldagai horrek, 
kide bakoitzak asteburu 
tarteetan egin zezakeen ekarpena mugatzen 
zuen. Dena den, perfilaren kontu zehatz hau 
bere horretan ez du zertan elementu negati- 
boa izan behar. 

Baina bestetik, ezin dugu alde batera utzi koor- 
dinazio taldeak gai honekiko izan zituen ahule- 
ziak. Zentzu horretan, sortutako bitartekoak 
behar besteko egokiak ez zirela baloratu zen. 
Horrez gain, jarraipenerako tarte nahikorik ere 
ez zuen hartu talde honek: lan taldeetan etxe- 
rako lanei buruzko jarraipen nahikorik ez zen 
egin, asteburuetan irakurgai eta etxerako lanak 
lantzeko nahiko tarte ez zen planifikatu... 

Hortaz, eremu hau hobetzeko alde batetik, 
ikastaroko kide bakoitzak asteburu tarteetako 
lanketa pertsonalerako denbora ondo antolatzea 
garrantzitsua izango da. Eta bestetik, koordina- 
zio taldeak eremu honi begirako proposamen 
zehatzagoak egiteak lana erraztuko du. 

Formazio prozesu kolektiboa: zer landu 
eta nola landu genuen? 

Ikastaroaren hasieran informazio asko jaso zela 
eta berau liseritzeko zailtasunak egon zirela 
nabarmendu zen. Ikastaroak aurrera egin zuen 
heinean baina kide guztiak gusturago eta koka- 

tuago sentituz joan ziren. Dena 
den, pertsona bakoitzaren 
esperientzia eta gaitegiarekiko 
hurbilpen mailaren arabera, 
batzuentzat hainbat gai azale- 
koegiak edo errepikakorregiak 
bihurtzen joan ziren eta beraz, 
pertsona horien ustez ez 
genuen oinarrizko debateeta- 
tik haratago joateko aukerarik 
izan. Beste kide batzuentzat, 
ordea, gertatutakoa kontrakoa 
izan zen. Horrez gain, edukien 
lanketarako metodologia oro 
har egokia izan zela baloratzen 
bazen ere, aurrera begira 
birpentsatzen jarraitzeko hain- 
bat elementu azpimarratu 
genituen: 

Parte hartzeaz hausnartzen 

Parte hartzearen inguruko 
kezka kurtso osoan zehar 
iraunkorra izan zen. Parte 
hartzea handia izan al da? Edo 
txikia? Parte hartze egokia 
izan dugu? Nola baloratu 
parte hartzea? Oro har, parte 
hartzea metrika bakarrarekin 
ezin dugula neurtu ondorioztatu zen. Hortaz, 
hitza nork eta zenbatetan hartu duen begi- 
ratzeaz gain, besteak beste, hitza nork hartu ez 
duen eta zergatik ez duen hartu kontutan izan 
beharko genuke ere. 

Orokorrean talde funtzionamendua eta parte 
hartzea orekatua izan zela baiezta dezakegu, dena 
den, horrek ez du esan nahi zenbait momen- 
tutan parte hartzea mugatuagoa eta hitza une 
batzuetan kide gutxi batzuen esku soilik egon 
ez zenik. Horren adibide, hainbat momentutan 
eztabaidak nork hasten zituen eta nork amaitzen 
zituen bistaratzea oso esanguratsua izan zen. 


Guzti horrek kide bakoitzarengan ondorio eta 
eragin ezberdinak izan zituen. Kide batzuk hain- 
bat plenario edo dinamiketan txiki sentitu eta 
alde batera egin zuten, eta beste batzuk norbere 
burua kontrolatuz plenarioetan gutxiago parte 
hartzea erabaki zuten. 

Dena den, esan bezala, parte hartzearen afera 
nahiko konplexua da. Eztabaida batean hitzik 
ez hartzeak zer esan nahi du? Taldea beste 
kide batzuen parte hartzea mugatzen ari dela? 
Galdera horren erantzuna sarri baiezkoa izaten 
da. Baina kide batzuk adierazi zutena kontutan 
hartzen badugu, isiltasunak baditu bestelako 
adiera batzuk ere. Izan ere, kasu batzuetan parte 
ez hartzeak beste kideak adierazten ari direna 
gustura entzuten ari direla esan nahi zuen. Gai 
zehatz baten inguruan beste kide batek egiten 
duen gogoeta ulertzeak, norberaren haus- 
narketa pertsonala elikatzeko balio dezakeela 
aipatu zen ere. 

Talde handian iritzi kontrajarriak agertzeko 
auto-mugapen eta parte hartzeko bat-bateko- 
tasun falta ez zela botere edo rango desorekekin 
horrenbeste lotuta egon aipatu zen. Beste bi 
faktorek eragin handiagoa izan zutela esan ondo- 
rioztatu zen. Alde batetik, eraiki zen talde giro 
ona tentsionatu nahi ez izatea eta bestetik, kasu 
batzuetan hitza nork eta noiz hartu oso arautua 
egotea. 

Enfrentamendua vs giroa mantentzea logika 

Lehenago aipatu dugun bezala, talde zaintza 
eta giro atsegina bermatzea beharrezkoa dugu 
horrelako formazio prozesuetan, ez politikoki 
zuzena delako, talde konfiantza eremuak erai- 
kitzea ikaskuntza kolektiboaren bermeetako bat 
delako baizik. 

Dena den, formazio prozesuetan ezagutza 
berriak sortzeko kideon arteko talka ideologiko 
eta ezadostasunak mahai-gaineratzea beharrez- 

koa da. Besteen iritziak entzun eta ulertzeaz 
gain, elkar interpelatzeko gai izan behar dugu. 
Hots, kontraesanetan sakontzea beharrezkoa 
dugu. Eta beraz, unean une proposatutako 
metodologiek hori bera ahalbidetu behar dute. 

Hori horrela izanik, aurrera begira talde kohesio 
eta giro atseginaren gaia problematizatu behar- 
raren aurrean aurkitzen garela ondorioztatu 
zen. Zeintzuk dira taldea gidatzen duten arau 
esplizitu eta inplizituak? Zergatik dira horiek? 
Beharbada, haserretzeko eta desadostasunak 
agertzeko eskubidea esplizituki kurtso hasi- 
eratik adierazteaz gain, debate eta ikuspegi 
ezberdinak elkarren artean dialogatzen jartzeko 
neurri zehatzak ere planteatu beharko ditugu. 

Metodohgismoave n arriskuak 

Metodologiak gogoeta prozesuak benetan kole- 
ktiboak eta parte hartzaileak izan daitezen ahal- 
bidetzen duten tresna ezberdinez osatutako 
bidea dira. Bideak ere helburu izan behar duela 
argi badugu ere, maiz, metodologia edo dina- 
mika zehatzek gehiegizko zentraltasuna hartu 
zuten eta orduan berdinen arteko hausnarketa 
kolektiboa sustatu baino taldea lar erregulatu 
eta zurrundu izan zuten inolako eztabaidarik 
sortzea ekiditeraino. 

Ikastaroko une batzuetan, egitarauan progra- 
matuta zegoena betetzeak, taldean zeuden 
interes eta animoak kontutan izatea baino 
pisu gehiago hartu zuen. Sormen kolektiboko 
momentuetara iristea askotan zaila izaten da, 
eta beraz, iristen garenean etekinik handiena 
ateratzea bilatu beharko genuke. 

Dena den, debatea ez zitzaigun horren erraza 
iruditzen. Izan ere, nola jakin dezakegu sormen 
kolektiboko une baten aurrean aurkitzen garela? 
Nork baloratzen du eztabaida a oso interesgar- 
ria” izaten ari dela? Eztabaidan buru belarri 
sartuta dauden kideek edo entzuten ari direnek? 


Guztiz programatuta dagoen gurea bezalako 
ikastaro batean, zilegi al da hausnarketa batek 
hartu duen norabidea dela eta dinamika horren 
ostean datozen ekintzak baldintzatzea (berauek 
ez egitera iristeraino)? Iritzi kontrajarriak izan 
ziren taldean. 


Nola hartu beraz erabakia? Taldearen gehien- 
goak erabakitzen duena errespetatuz? Edo 
osteko dinamika edo ekintzak prestatu dituzten 
kideek egindako lana errespetatu eta gogoeta 
une horretan bertan amaituz? Ikastaroak dituen 
helburuen arabera lantzen ari den gaiak duen 
pisuaren arabera ere hartu dezakegu eraba- 
kia. Edota, eztabaida minutu 
gutxitan bukatu eta gogoeta 
horretan sakontzen jarraitzeko 
proposamen bat definituko 
duen lan talde bat sortzea izan 
daiteke konponbidea. 


Denboraren kudeaketa 
kolektiboaren ahuldadea 

Ikastaroa baldintzatu duen 
beste aldagaietako bat denbora 
izan zen. Beronen kudeaketak 
eta beroni egokitzeko egin 
behar izan genituen ahalegi- 
nak ikastaroaren norabide eta 
helburuen gauzapena zehaztu 
zuten. 

Puntualtasunaren gaia ez zen 
gure indar-guneetako bat izan. 
Nahiz eta lehenengo astebu- 
ruetan zehaztutako ia guztia 
programatu bezala burutu, 
ikastaroak aurrera egin ahala 
arlo honetan makalduz joan 
ginen. Honek, dinamika eta 
ekintzak egiteko denbora 
murrizteaz gain, denboraren 
kontrola kide gutxiren gain 

delegatzea ekarri zuen. Horrela, guztion ardura 
beharko lukeen praktika bat, unean une ekintzak 
prestatu eta dinamizatu behar zituzten kideen 
gain soilik uzteraino. 

Aipagarria da ere, kurtsoan zehar ikasle/ 
irakasle binomioa apurtzen joan baginen ere, 
gai honekin gertatutakoa bestelakoa izan zela. 
Hori oso argi ikusten zen batez ere koordinazio 
taldeko hainbat kidek hartu zuten (edo taldeak 
esleitu zien) rola aztertzen badugu. 

Prozesu formatiboaren denboraren zaintza 
ardura kolektiboa behar du izan. Hortaz, 


datozen kurtsoei begira ardura kolektibo hori 
hobeto kudeatzeko neurri berriak zehaztu 
beharko dira. 

(G)une informalak bigarren mailako 

Formazio proposamen honek teorian gune 
eta une informalek formazio politikorakorako 
duten potentzialtasuna balioan jartzen badu 
ere, praktikan eremu honek behar besteko 
begirunerik izan ez zuela baloratu zen. Sistema- 
tiaziorako lanetan momentu hauen idatzizko 
erregistrorik jasoko ez genuela adostu bage- 
nuen ere, sugearen dinamikan arlo honi lotu- 






tako ekintzak eta momentuak ez ziren azter- 
gaitzat jo. 

Hori izan da agian, egin genuen akatsa. Prak- 
tikan momentu informalak programatzen egon 
diren lan taldeak egon baziren ere, analisi kolek- 
tiboa egiterako orduan ez genituen elementu 
garrantzitsutzat jo. Are gehiago, une eta gune 
horietan analisi kritikorako elementurik egongo 
ez balitz bezala jokatu genuen. 

Talde kohesio eta konfidantza lantzeko, adibi- 
dez, larunbat gauetako denbora libreek izan 
zuten garrantzia ere aipagarria zen taldeko kide 
askorentzat. Kontrapuntu gisa baina, gau hori- 
etan lar luzatzeak, igande goizeko dinamiken 
helburuak baldintzatu zituela uste zuten taldeko 
beste hainbatek. Kontraesan honi begira neurri 
berriak hartu beharko dira datozen ikastur- 
teetan. 

Bestetik, asteburu batean baino gehiago- 
tan taldeko hainbat kidek programatu gabeko 
denbora gehiago izatea edota dinamika eta tailer 
gutxiago egitea proposatu zuten. Gai honen 
inguruan ere, ez genuen adostasun kolektibo- 
rik izan. Izan ere, asteburuek ez dute guztirako 
ematen: une informalak sustatzeko, metodologia 
parte hartzaileen bidez gogoetetan sakontzeko, 
bakarkako denbora izateko, auzolana egiteko... 
ez dago denbora erreal nahikorik. 

Zentzu horretan, badirudi ikastaroak asteburutik 
haratago jarrai dezakeela ahaztu egiten dugula. 
Horregatik, asteburutik asteburura gogoetetan 
sakontzeko, kideak hobeto ezagutzeko, kolek- 
tibo ezberdinen jarduna sakonago ezagutzeko 
edota esperientziak elkartrukatzeko tartea 
hartzea oso gomendagarria deritzogu. 

Jakintza-motak eta gorpuztasuna 

Hausnarketak norberak bizi izandako praktika 
batetik edota praktika konkretu bat esperimen- 

tatuz abiatzea inoiz sekula landu gabeko kontua 
zela adierazi zuten lcide batek baino gehiagok. 

Horri hainbatetan gorputzetik lan egitea deitu 
izan zaio. Eta oso praktika positibotzat jo zen, 
izan ere, modu honetan lan eginez jakintza eta 
lengoai ezberdinak elkarrizketan jartzen dira 
kide guztien parte hartzea erraztuz. Gainera, 
gogoetan sakontzerako orduan hainbat diskurtso 
arrazionalki oso barneratuta izaten ditugu, baina 
hausnartzen ari garen praktikan horrek zer eta 
nola eragiten digun ez dugu horren argi izaten. 
Gogoeta egiteko modu honek bi eremu horiek 
elkarrekin lantzera behartzen gaitu, topikoeta- 
tik urrunduz gai ezberdinetara begirada anitze- 
tatik hurbiltzeko aukera emanez. 

Horrez gain, kideon arteko elkar ezagutza 
hobetzeko gorputzen bidezko komunikazioa 
tresna interesgarria izan daitekeela ondorioz- 
tatu zen. 

Burbuila vs Intzidentzia: 
esperientzia transmititu eta 
transmisioa esperimentatu 

Kide bakoitzak Bor Bor (K) bizitzeko izan 
zuen modua ezberdina izan bazen ere, horie- 
tako askolc urte osoan zehar proiektua nahiko 
presente izan genuen gure bizitza militantee- 
tan. Horrek beralc erantzuten jakin ez genituen 
hainbat galdera sorrarazi zizkigun: norbanako 
bakoitzari ikastaro honek zer nolako ekarpena 
egiten dio? Eta bakoitza aritzen den kolekti- 
boei? Nola kolektibizatu edo transmititu gune 
honetan ematen ditugun hausnarketak? Zerbait 
transmititzeko nahikoa mami sortu dugu? Zer 
da sortu dugun guzti horretatik kolektibo edota 
mugimendu ezberdinetan interesa edo erabil- 
garritasuna izango duen hori? 

Behin baino gehiagotan azaldu dugun bezala, 
esperientzien sistematizazioa gai arrotza izan 
genuen kurtso osoan zehar. Eta akaso aipatu 


galderei erantzunik ez topatzearen arrazoia 
sistematizazioaren muina hasieratik horren argi 
ez izatea izan zen. Beste modu batean esanda, 
lehen unetik ikastaroak modu pertsonal zein 
kolektiboan zer nolako ekarpena egitea nahi 
genuen argiago izan bagenu, formazio prozesu- 
aren alderdi kolektibizatzailearen potentziala 
hobeto ulertuko genuke. Eta horrek, egiten ari 
ginen horretaz kontzienteago izatea eragingo 
liguke (eta hori nola transmititu argiago izango 
genuke). 

Bistakoa da Bor Bor (K) esperientzia kolektibi- 
zatzeko norberak duen gogoaz haratago, espe- 
rientzia jasoko duten eragileek ere horretarako 
interesa agertu behar dutela. Zentzu horretan, 
esperientzia honetan parte hartzen duten lcide 
bakoitzaren testuingurua eta debateak trans- 
mititzeko beharra ezberdina izango denez, 
urtero-urtero pertsona eta kolektibo guztien- 
tzat baliogarria izango den formula berdinik 
ez dugula sortuko ondorioztatzen dugu. Are 
gehiago, ezer ere ez transmititzeko asmorik ez 
izatea ere zilegi jo genuen. Izan ere, gogoetak 
transmititzeko modurik egokiena bakoitzaren 
eguneroko praktika bera dela adierazi zuten 
hainbat kidek. 

Esku artean duzuen dokumentu honez gain, 
poliki-poliki su txikitan egozten ari diren ideia 
ezberdinak zehaztu ziren ere. Horietako bat 
kurtsoan zehar sortu genituen askotariko bali- 
abideak bilduko lituzkeen Baliabideen Kutxa 
bat sortzea zen. Internet bidez edonori irekia 
egongo litzatekeen gune bat eta beraz, ikastaro 
bakoitzean egiten diren hausnarketa eta balia- 
bidealc kolektibizatzeko aukera emango duena. 
Horrez gain, esperientzia honen transmisioa 
ikus-entzunezko formatuen edota adieraz- 
pen artistikoen bidez egiteko proiektuak abian 
jartzeko taldetxoak sortu ziren ere. 

rizazioak eta dispertsioak konpromisoei 
modu iraunkorrean eusteko sortzen dituen 
zailtasunak gehitzen zaizkie. 

2015-2016 ikastaroko taldearen funtzionamenduaz 


Ikastaroaren ondorio eta ikaspen orokorrak 

“Zapalkuntzen” edota bizitzen ditugun gutxiespen egoeren inguruko debateari ere heltzea 
komeni zaigu. 

Gertatzen ari zaigunaren zentzu kolektiboa izatea beharrezkoa dugu, izan ere, prozesu kolekti 
boetan agertzen diren zailtasunek sarri, beldur, gaitzespen eta zapalkuntza harremanekin dute 
erlazioa. 


Bor Bor (K) Herri Jakintzen Laborategia. 2015/16 Ikastaroaren sistematizazioa 

Ikastaroaren ondorio eta ikaspen orokorrak 

Denboraren kudeaketa kolektiboaren ahuldadea 

• Ikastaroa baldintzatu zuen beste aldagaietako bat denbora izan zen. Beronen kudeaketak eta 
beroni egokitzeko egin behar izan genituen ahaleginak ikastaroaren norabide eta helburuen 


Bor Bor (K) Herri Jakintzen Laborategia. 2015/16 Ikastaroaren sistematizazioa 

interesgarria izan daitekeela ondorioztatu zen. 






Ikastaroaren ondorio eta ikaspen orokorrak 

Transmisioa 

Abiapuntua 


Azken atal honetan proposamen bat aurkituko 
duzue, herri mugimenduen baitako Lan Kole- 
ktiboaren inguruko gogoeta hau bi ordutako 
lan-saio batean lantzeko proposamena hain 
zuzen ere. Atal honek, beraz, burutu dugun 
testu-gogoeta hau zabaltzea du xede, bere 
lanketa erraztea eta baita ekarpen berriak 
jasotzea ere. Horrela Euskal Herriko edozein 
herri mugimendu eta antolakundeetan 
interesgarria ikusten baduzue gai hauen ingu- 
ruko lan-saio bat egitea, atal honetan duzue 
saio hori garatzeko proposamen posible bat 
(bi orduko pilulatxoa izatea aurreikusten 
dugu). 

Helburu zehatzak hauek lirateke: 

• Bor Bor (K) zer den ezagutzea. 

• Sistematizazioaren lanketa azaltzea eta 
nondik egin dugun konpartitzea. 

• Ikastaroan landu eta ikasitakoa beste 
kolektibo batzuetan lantzea. 

• Kolektibo hauengandik gogoeta hau 
osatzen joatea. 

Azkenik, lan-saio hori egitekotan, interesga- 
rria litzateke bertan sortzen diren gogoetak eta 
ondorioak jasotzea eta egitasmo honi helaraz- 
tea, debatea sakontzen jarraitzeko. 

Sarrera 

Bor Bor (K) zer den, nondik sistematizatu den 
eta saioaren helburuak azaldu. 20 minutu ingu- 
ruko azalpen bat behar luke. Sarrerako atala 
izango litzateke une honetan erabiltzeko oinar- 
rizko testua. 

Brainstorming-a 


Galdera hauei erantzuten saiatu: 

• Zeintzuk dira gure kolektiboen barne 
funtzionamenduan hobetu beharreko er- 
emuak? Eta ondo egiten ditugunak? (bi 
galdera hauek aliantza eta elkarlan poli- 
tikoan aztertzeko balio dezakete ere) 

Brainstorming -a diogu ez dugulako bideratuko. 
Erabakiak nola hartu diren ikusi nahi da, zeinek 

hitz egin duen, zeren arabera_ 10-15 minutu 

librean utziko ditugu eta ostean, galdera hau 
botako dugu: 

• Nola antolatu gara taldean eztabaida hau 
bideratzeko? Zeren arabera egin dugu 
eztabaida? Galdera hauek hurrengo ga- 
koei bide emateko balioko digute. 

Gogoeta eta lanketa 


Galdera hauei erantzuten laguntzeko eta kontu- 
tan hartu beharreko kontzeptuak eta ideiak 
txertatzeko (Bor Bor (K)n aztertu eta ikasi 
bezala), bi baliabide mota erabiliko ditugu: 

• Ikastaroaren ondorioak atala. Lagungarri 
gisa paragrafo esanguratsuak paperera 
ekarri eta eztabaida elikatzeko erabili. 

• Hausnarketarako hitz gakoak ikusgarri jar- 
ri. Kartulina alde batean kontzeptua jar- 
ri dezakegu eta beste aldean, definizioa. 
Hitzak izan daitezke: mikro-botereak, in- 
tersekzionalitatea, hegemonia... 

Itzulera eta amaiera 

Prozesu bat den heinean (bai Bor Bor (K) eta 
baita sistematizazioa ere), interesgarria iruditzen 
zaigu parte hartzaileen ekarpenak jasotzea. 
Dinamika borobiltzeko modua iruditzen zaigu. 
Zerekin gelditzen gara?Txostenean agertzen ez 
den zer jaso dugu? Osatzeko aukerarik balego, 
ederto. 

